 ڪراچي ( ويب ڊيسڪ ) اداڪارا اقرا عزيز ۽ اداڪار ياسرحسين جي دوستي جا چرچا ته شوبز انڊسٽري ۾ هئا پر هاڻ اداڪارا ياسر خان طرفان شادي جي آڇ تي ها ڪري ڇڏي آهي.   اقرا عزيز ۽ ياسر حسين جي گهري دوستي جا چرچا ته عام هئا. پر ٻنهي طرفان ڪڏهن به محبت جو اظهار نه ڪيو ويو هو. ڪجهه ڏينهن اڳ ٻنهي جون پرڏيهه ۾ گهمڻ ڦرڻ واريون تصويرون به سوشل ميڊيا جون زينت بڻجنديون رهيون. جنهن کان پوءِ لڪس اسٽائل ايوارڊز ۾ اداڪار ياسر حسين ٽي وي اداڪارا اقرا عزيز کي شادي جي آڇ ڪئي جيڪا هن ترت خوشي وچان قبول ڪري ورتي ۽ ٻئي ڄڻا ان موقعي تي ڪافي گهڻو خوش به نظر آيا.   ٻنهي ڄڻن جي سوشل ميڊيا تي وائرل ٿيل وڊيو ۾ ڏسي سگهجي ٿو ته ياسر حسين تمام گهڻي خوشي جو اظهار ڪندي اداڪارا کي مڱڻي جي منڊي پارائي رهيو آهي. ٻئي طرف اداڪار ياسر حسين جي طرفان شادي جي آڇ  واري انداز کي سوشل ميڊيا تي سخت تنقيد جو نشانو بڻايو پيو وڃي.